П Р О Т О К О Л   22

ОТ ИЗВЪНРЕДНО ЗАСЕДАНИЕ НА КОМИСИЯ  “ПРОФЕСИОНАЛНА ЕТИКА И ПРЕВЕНЦИЯ НА КОРУПЦИЯТА”  ПРИ  ВСС, ПРОВЕДЕНО НА  05.06.2014 г.

ПРИСЪСТВАТ: Ясен Тодоров - председател на КПЕПК, Даниела Костова - зам.председател и членовете: Васил Петров, Галина Карагьозова, Галя Георгиева, Димитър Узунов, Мария Кузманова, Румен Боев, Незабравка Стоева и Юлиана Колева.

 Заседанието протече при следния дневен ред:
  
Проекти  на становища на КПЕПК за притежавани нравствени качества  на  магистрати, участващи в конкурси за заемане на длъжността: 
- административен ръководител-председател на Апелативен съд – Велико Търново;  
- административен ръководител-председател на Апелативен съд – София.  

ОТНОСНО: Проекти  на становища на КПЕПК за притежавани нравствени качества  на  магистрати, участващи в конкурси за заемане на длъжността: 
- административен ръководител-председател на Апелативен съд – Велико Търново;  
- административен ръководител-председател на Апелативен съд – София.  

1. Проект на становище на КПЕПК за притежаваните нравствени качества от Румян Жеков Христов, зам.административен ръководител – зам.председател на Апелативен  съд – Велико Търново, по повод участие в конкурс за заемане на длъжността административен ръководител – председател на Апелативен съд – Велико Търново -  докладва г-н Ясен Тодоров  /96-02-028/2014 г.
Становището e   изготвено въз основа на становище на Комисията по професионална етика  към Апелативен  съд - Велико Търново, писма от отдел „Инспекторат“ към ВКП и Инспектората към ВСС, както и  извършени проверки в деловодната система на ВСС.
Обобщеният извод е, че Румян Жеков Христов, зам.административен ръководител – зам.председател на Апелативен  съд – Велико Търново, спазва изискванията, заложени в Кодекса за етично поведение на българските магистрати и притежава необходимите нравствени качества, за да бъде назначен на  длъжността административен ръководител – председател на Апелативен съд – Велико Търново.

Комисия “Професионална етика и превенция на корупцията”

					Р  Е  Ш  И:

1.1. На основание чл. 39а, ал. 1, т. 1 от ЗСВ приема становище относно притежаваните нравствени качества от Румян Жеков Христов, зам.административен ръководител – зам.председател на Апелативен  съд – Велико Търново, по повод участие в конкурс за заемане на длъжността административен ръководител – председател на Апелативен съд – Велико Търново.
1.2. Изпраща становището на Комисията по предложенията и атестирането, по компетентност. 
 	
2. Становище на КПЕПК за притежаваните нравствени качества от Веселин Славов Пенгезов,  административен ръководител – председател на  Апелативен съд – София, временно отстранен от длъжност съдия и административен ръководител - председател на Апелативен съд – София с решение по протокол № 20/15.05.2014 г. на ВСС, по повод участие в конкурс за заемане на длъжността административен ръководител – председател на Апелативен съд – София – докладва   г-н   Ясен Тодоров /96-02-058/2014/.
Становището  e изготвено въз основа на становище на Комисията по професионална етика  към ВКС, писма от отдел „Инспекторат“ към ВКП и Инспектората към ВСС, както и извършени проверки в деловодната система на ВСС.

	След разисквания и проведено гласуване,

Комисия “Професионална етика и превенция на корупцията”
  
					Р  Е  Ш  И:

2.1.   На основание чл. 39а, ал. 1, т. 1 от ЗСВ приема становище, че Веселин Славов Пенгезов,  административен ръководител – председател на  Апелативен съд – София, временно отстранен от длъжността съдия и административен ръководител - председател на Апелативен съд – София,   не спазва  изцяло изискванията, заложени в Кодекса за етично поведение на българските магистрати и не притежава в пълнота необходимите нравствени качества, за да бъде назначен на  длъжността административен ръководител – председател на Апелативен съд – София.
 2.2. Изпраща становището на Комисията по предложенията и атестирането, по компетентност.

                                        ПРЕДСЕДАТЕЛ НА „КОМИСИЯ
				ПРОФЕСИОНАЛНА ЕТИКА И
				ПРЕВЕНЦИЯ НА КОРУПЦИЯТА”:  /п/

                                                                                           ЯСЕН ТОДОРОВ